CELEX: 22019D1235
Language: bg
Date: 2019-04-11 00:00:00
Title: Решение на Съвместния комитет на ЕИП № 105/2019 от 11 април 2019 година за изменение на приложение XIII (Транспорт) към Споразумението за ЕИП [2019/1235]

18.7.2019   
               
               
                  BG
               
               
                  Официален вестник на Европейския съюз
               
               
                  L 192/60
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 105/2019
         от 11 април 2019 година
         за изменение на приложение XIII (Транспорт) към Споразумението за ЕИП [2019/1235]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2019/501 на Европейския парламент и на Съвета от 25 март 2019 г. относно общите правила за гарантиране на основна свързаност на товарния и пътническия автомобилен транспорт във връзка с оттеглянето на Обединено кралство Великобритания и Северна Ирландия от Съюза (1) следва да бъде включен в Споразумението за ЕИП.
                  
               
                     (2)
                  
                  
                     Настоящото решение се отнася до включването в Споразумението за ЕИП на едностранни извънредни мерки на ЕС, приети с цел да се гарантира доброто функциониране на вътрешния пазар в случай на оттегляне на Обединеното кралство от ЕС без споразумение (сценарий без споразумение). Споразумението за ЕИП не е предвидено да урежда отношенията между държавите от ЕИП и Обединеното кралство като трета държава. Поради това включването е прието по изключение и при условие че прилагането на извънредните мерки бъде ограничено до много кратък период от време след оттеглянето. Включването на тези мерки не може да се използва като прецедент в бъдеще и в други случаи, свързани с мерките на ЕС, засягащи трети държави.
                  
               
                     (3)
                  
                  
                     Поради това приложение XIII към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 26д (текстът на точката е заличен) в приложение XIII към Споразумението за ЕИП се вмъква следното:
            
               
                           „26е.
                        
                        
                           
                              32019 R 0501: Регламент (ЕС) 2019/501 на Европейския парламент и на Съвета от 25 март 2019 г. относно общите правила за гарантиране на основна свързаност на товарния и пътническия автомобилен транспорт във връзка с оттеглянето на Обединено кралство Великобритания и Северна Ирландия от Съюза (ОВ L 85I, 27.3.2019 г., стр. 39).
                           За целите на настоящото споразумение разпоредбите на посочения регламент се четат със следните адаптации:
                           
                                       а)
                                    
                                    
                                       По отношение на държавите от ЕАСТ член 5 не се прилага.
                                    
                                 
                                       б)
                                    
                                    
                                       В член 11 се вмъкват думите „и държава от ЕАСТ“ след думите „държава членка“.“
                                    
                                 
                     
         
         
            Член 2
            Текстовете на Регламент (ЕС) 2019/501 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 11 април 2019 г. или в деня след внасянето на последната нотификация, предвидена в член 103, параграф 1 от Споразумението за ЕИП (*1), в зависимост от това коя от двете дати е по-късната.
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 11 април 2019 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 85I, 27.3.2019 г., стр. 39.
         
            (*1)  Без отбелязани конституционни изисквания.